钦定古今图书集成/明伦汇编/交谊典/第046卷 > 朱子语类 > 《与白伯主事》前人
## 钦定古今图书集成/明伦汇编/交谊典/第046卷 > 朱子语类 > 《与白伯主事》前人

曩与先公，获承联佩之交，遂蒙解带之惠。顾向也沗
趋朝于弱冠，人已讶其垂带悸兮；今也甘丘壑于衰
年，吾诚自知不称其带。对尘匣而叹，仰思故人；不衣
冠而处，俯惭身世。若以自珍，则祇为韫匵而藏；若以
相奉，则可谓不失旧物。且吾子春卿济美，已是世官，
而君家通天满箧，岂无遗带。虽然，受之于白氏之春
卿，而还之于白氏之春卿，则是良弓之楚失而楚得
也。以此既赠人之带，而俪彼所传家之带，则是《灵剑之双离而双合也。况吾与子以通家之久契，辱道谊
之新知，则是带也，非特表屡世往还之情，亦以著古
人韦弦之义。窃愿吾子视所不下，两如见乎？父师束
以立朝，一矢心于忠孝。